**Anexa nr. 1 la OME………….…….**

**CALENDARUL**

**etapelor şi acțiunilor pentru stabilirea cifrei de școlarizare în**

**învățământul preuniversitar dual şi în învăţământul profesional pentru anul şcolar 2024-2025**

|  |  |  |
| --- | --- | --- |
| **Nr. crt.** | **Etapa/Acţiunea** | **Perioada/Termen de finalizare etapă/acţiune** |
| **ETAPA 1****Informarea operatorilor economici şi a autorităţilor publice locale cu privire la Calendarul etapelor şi acţiunilor pentru stabilirea cifrei de şcolarizare în învăţământul preuniversitar dual şi în învăţământul profesional pentru anul şcolar 2024-2025** |
| 1. | Inspectoratele şcolare judeţene/Inspectoratul Şcolar al Municipiului Bucureşti (*ISJ/ISMB*) realizează, cu sprijinul camerelor de comerţ şi al instituţiilor reprezentate în Comitetele locale de dezvoltare a parteneriatului social, acţiuni de informare şi popularizare în rândul operatorilor economici şi al unităţilor de învăţământ profesional şi tehnic privind calendarul etapelor şi acţiunilor pentru stabilirea cifrei de şcolarizare în învăţământul preuniversitar dual şi în învăţământul profesional pentru anul şcolar 2024-2025. ISJ/ISMB publică pe site-ul instituţiei calendarul etapelor şi acţiunilor pentru stabilirea cifrei de şcolarizare în învăţământul preuniversitar dual şi în învăţământul profesional pentru anul şcolar 2024-2025.NOTĂ:În toate acţiunile de popularizare, precum şi în anunţul publicat pe site-urile inspectoratelor şcolare, operatorii economici vor fi avertizaţi cu privire la termenul-limită de transmitere a formularelor de solicitare de şcolarizare în învăţământul preuniversitar dual şi în cel profesional pentru a putea fi luate în considerare pentru proiectul planului de şcolarizare. | până la 24 noiembrie 2023 |
| 2. | ISJ/ISMB informează autorităţile administraţiei publice locale cu privire la rolurile acestora în stabilirea cifrei de şcolarizare şi încheierea contractelor de parteneriat pentru învăţământul preuniversitar dual.NOTĂ:Autorităţile administraţiei publice locale vor fi informate cu privire la necesitatea încheierii contractelor de parteneriat pentru învăţământul preuniversitar dual în perioada menţionată în prezentul calendar. | până la 24 noiembrie 2023  |
| **ETAPA 2****Realizarea propunerilor privind locurile în învăţământul preuniversitar dual şi în învăţământul profesional**  |
| ***ETAPA 2 A - Învăţământ******preuniversitar******dual*** |
| 1. | Operatorii economici transmit la Centrul Naţional de Dezvoltare a Învăţământului Profesional şi Tehnic (*CNDIPT*) solicitările de școlarizare în învățământul preuniversitar dual, conform modelului de solicitare din anexa nr. 7 la ordinul de aprobare a prezentului calendar.NOTĂ:Solicitările din partea operatorilor economici se vor transmite la CNDIPT prin e - mail la adresa tvet@tvet.ro, cu respectarea termenului-limită prevăzut în prezentul calendar.Eventuale solicitări din partea operatorilor economici adresate unităţilor de învăţământ sau inspectoratelor şcolare vor fi redirecţionate cu celeritate la CNDIPT.Nerespectarea termenului-limită prevăzut în prezentul calendar pentru transmiterea solicitărilor din partea operatorilor economici conduce la riscul necuprinderii solicitărilor în proiectul planului de şcolarizare. | până la 8 decembrie 2023 |
| 2. | CNDIPT centralizează solicitările operatorilor economici şi transmite către inspectoratele şcolare şi unităţile administrativ-teritoriale pe raza cărora s-a solicitat şcolarizarea situaţia solicitărilor operatorilor economici pentru şcolarizare în învăţământul preuniversitar dual. | până la 15 decembrie 2023 |
| 3. | Inspectoratele şcolare analizează împreună cu unităţile de învăţământ solicitările operatorilor economici, în conformitate cu obligaţiile prevăzute la art. 23 alin. (6)-(8) din Metodologia de organizare şi funcţionare a învăţământului dual, aprobată prin Ordinul ministrului educaţiei nr. 5732/2022, şi transmit la CNDIPT situaţia cu locurile propuse, ca răspuns la aceste solicitări, conform anexelor nr. 2 şi 3 la ordinul de aprobare a prezentului calendar (fără avize, în această fază). NOTĂ:Anexele nr. 2 şi 3 la ordin vor conţine în rubrica "Observaţii" argumente obiective în cazul în care numărul de locuri din propunerea de ofertă de şcolarizare nu satisface integral solicitarea de şcolarizare din partea operatorilor economici, cu respectarea precizărilor din art. 23 alin. (6)-(8) din Metodologia de organizare şi funcţionare a învăţământului dual, aprobată prin Ordinul ministrului educaţiei nr. 5732/2022. | până la 21 decembrie 2023 |
| 4. | CNDIPT analizează gradul de satisfacere a solicitărilor operatorilor economici, motivele de nesatisfacere a acestora la nivel judeţean/al municipiului Bucureşti şi iniţiază, după caz, demersuri pentru identificarea soluţiilor de satisfacere la nivel regional a solicitărilor care, din motive obiective, nu pot fi satisfăcute la nivel judeţean. CNDIPT formulează propuneri pentru creşterea gradului de satisfacere a solicitărilor operatorilor economici, pe care le transmite la ISJ/ISMB. | până la 29 decembrie 2023 |
| 5. | ISJ/ISMB definitivează situaţia cu locurile propuse pentru învăţământul preuniversitar dual şi transmite situaţia la CNDIPT conform anexelor nr. 2 şi 3 la ordinul de aprobare a prezentului calendar (fără avizări, în această fază).NOTĂ:În situaţia nesoluţionării propunerilor CNDIPT pentru creşterea gradului de satisfacere a solicitărilor operatorilor economici, ISJ/ISMB vor furniza în rubrica "Observaţii" a anexelor nr. 2 şi 3 la ordin argumentele pentru care nu au fost soluţionate, în raport cu precizările din art. 23 alin. (6)-(8) din Metodologia de organizare şi funcţionare a învăţământului dual, aprobată prin Ordinul ministrului educaţiei nr. 5732/2022. | până la 11 ianuarie 2024 |
| ***ETAPA 2 B - Învăţământ profesional*** |
| 1. | Operatorii economici înaintează unităţilor de învăţământ profesional şi tehnic sau inspectoratelor şcolare solicitările de şcolarizare în învăţământul profesional pentru anul şcolar 2024-2025 , conform modelului prevăzut în anexa 6 la ordinul de aprobare a prezentului calendar.NOTĂ:ISJ/ISMB transmite solicitările primite de la operatorii economici la unităţile de învăţământ nominalizate în solicitările operatorilor economici sau, în absenţa nominalizării de către operatorii economici a unei unităţi de învăţământ, la unităţi de învăţământ care pot cuprinde în oferta educaţională calificările solicitate. | până la 8 decembrie 2023 |
| 2. | Unităţile de învăţământ profesional şi tehnic înaintează la ISJ/ISMB Situaţia solicitărilor operatorilor economici şi propunerile de cifre de şcolarizare în învăţământul profesional pentru anul şcolar 2024-2025, conform anexei nr. 5 la ordinul de aprobare a prezentului calendar, împreună cu contractele - cadru încheiate.NOTĂ:În conformitate cu art. 8 din Metodologia de organizare şi funcţionare a învăţământului profesional de stat, aprobată prin Ordinul ministrului educaţiei naţionale şi cercetării ştiinţifice nr. 5.033/2016, cu modificările şi completările ulterioare, unităţile de învăţământ au obligaţia să anexeze la propunerea privind planul de şcolarizare contracte-cadru încheiate cu operatori economici/ instituţii publice, cu respectarea modelului contractului-cadru stabilit prin Ordinul ministrului educaţiei naţionale şi cercetării ştiinţifice nr. 5.033/2016, cu modificările şi completările ulterioare. | până la 15 decembrie 2023 |
| 3. | ISJ/ISMB centralizează situaţiile transmise de unităţile de învăţământ şi analizează gradul de satisfacere a solicitărilor. ISJ/ISMB identifică împreună cu unităţile de învăţământ soluţii pentru asigurarea unui grad de satisfacere cât mai înalt a solicitărilor operatorilor economici. ISJ/ISMB transmit la CNDIPT situaţia cu locurile propuse la învăţământul profesional, ca răspuns la solicitările operatorilor economici, conform anexei nr. 4 la ordinul de aprobare a prezentului calendar (fără avizări, în această fază).NOTĂ:ISJ/ISMB completează anexa nr. 4 la ordin cu toate solicitările operatorilor economici, indiferent dacă pentru acestea sunt sau nu sunt alocate locuri în situaţia cu locurile propuse. Anexa nr. 4 la ordin va conţine în rubrica "Observaţii" argumente obiective în cazul în care numărul de locuri din propunerea de ofertă de şcolarizare nu satisface integral solicitarea de şcolarizare din partea operatorilor economici. | până la 21 decembrie 2023 |
| 4. | CNDIPT analizează gradul de satisfacere a solicitărilor operatorilor economici, motivele de nesatisfacere a acestora la nivel judeţean şi formulează propuneri pentru creşterea gradului de satisfacere a solicitărilor operatorilor economici, pe care le transmite la ISJ/ISMB. | până la 29 decembrie 2023 |
| 5. | ISJ/ISMB definitivează situaţia cu locurile propuse la învăţământul profesional de stat, în urma propunerilor formulate de CNDIPT, conform anexei nr. 4 la ordin (fără avizări, în această fază).NOTĂ:În situaţia nesoluţionării propunerilor CNDIPT pentru creşterea gradului de satisfacere a solicitărilor operatorilor economici, ISJ/ISMB vor furniza în rubrica "Observaţii" a anexei nr. 4 la ordin argumentele pentru care acestea nu au fost soluţionate. | până la 11 ianuarie 2024 |
| **ETAPA 3****Analiza şi avizarea propunerilor de locuri în proiectul cifrei de şcolarizare la învăţământul profesional şi tehnic** |
| 1. | ISJ/ISMB organizează şedinţa Comitetului Local de dezvoltare a parteneriatului social, (CLDPS), pentru analiza şi avizarea proiectului cifrei de şcolarizare pentru învăţământul profesional şi tehnic (învăţământ postliceal, învăţământ liceal filiera tehnologică, învăţământ profesional de stat, învăţământ preuniversitar dual, stagii de pregătire practică). La şedinţa CLDPS participă reprezentanţii CNDIPT, ai operatorilor economici care au solicitat şcolarizare în învăţământul preuniversitar dual, ai unităţilor administrativ-teritoriale pe raza cărora s-a solicitat şcolarizarea în învăţământul preuniversitar dual de către operatorii economici şi directorii unităţilor de învăţământ propuse să şcolarizeze în învăţământul preuniversitar dual.**NOTĂ:**În cadrul ședinței CLDPS, se analizează și avizează mai întâi cifrele de şcolarizare propuse pentru învăţământul preuniversitar dual și pentru învățământul profesional pe baza solicitărilor de școlarizare din partea operatorilor economici, apoi cele care vizează învățământul liceal tehnologic și postliceal. Solicitările pentru învățământul preuniversitar dual sunt analizate și introduse cu prioritate în planul de școlarizare pentru satisfacerea integrală a acestora, cu excepția situaţiilor care pot fi motivate obiectiv în legătură cu autorizarea unităţilor de învăţământ, capacitatea de şcolarizare în cadrul reţelei de învăţământ existente sau imposibilitatea constituirii formaţiunilor de studiu în limitele efectivelor de elevi stabilite prin reglementările în vigoare.Locurile în învățământul preuniversitar dual primesc avizul pentru includerea în proiectul planului de şcolarizare sub rezerva încheierii până la data prevăzută în prezentul calendar a contractelor de parteneriat între unităţile de învăţământ, operatorii economici şi unitatea administrativ-teritorială pe raza căreia se află unitatea de învăţământ. Aceeaşi condiţionare se aplică şi în ceea ce priveşte existenţa contractelor-cadru pentru formarea profesională a elevilor prin învăţământul profesional încheiate conform Ordinul ministrului educaţiei naţionale şi cercetării ştiinţifice nr. 5.033/2016, cu modificările şi completările ulterioare. |  12- 22 ianuarie 2024 |
| 2. | ISJ/ISMB transmit la unităţile de învăţământ şi la unităţile administrativ - teritoriale pe raza cărora se află unităţile de învăţământ respective Proiectul cifrei de şcolarizare la învăţământul preuniversitar dual, avizat de CLDPS şi CNDIPT, conform modelului din anexa nr. 2 la ordinul de aprobare a prezentului calendar.ISJ/ISMB transmit la unităţile de învăţământ Proiectul cifrei de şcolarizare la învăţământul profesional de stat, avizat de CLDPS şi CNDIPT, conform anexei nr. 4 nr. la ordin. ISJ/ISMB transmit la CNDIPT Proiectul cifrei de şcolarizare la învăţământul preuniversitar dual şi învăţământul profesional, conform anexelor nr. 2-4 la ordin. |  22 ianuarie 2024 |
| 3. | Unităţile de învăţământ care au cifră de şcolarizare pentru învăţământul preuniversitar dual încheie contractele de parteneriat cu operatorii economici şi cu unitatea administrativ-teritorială pe raza căreia se află unitatea de învăţământ şi transmit la inspectoratul şcolar copii ale contractelor. | până la 26 ianuarie 2024  |
| 4. | ISJ/ISMB aprobă proiectul cifrei de şcolarizare în consiliul de administraţie. | până la 29 ianuarie 2024  |
| 5. | ISJ/ISMB transmit proiectul cifrei de şcolarizare la Ministerul Educaţiei şi la CNDIPT. Proiectul cifrei de şcolarizare transmis la CNDIPT va fi însoţit de copii ale contractelor de parteneriat încheiate de unităţile de învăţământ cu operatorii economici şi cu unitatea administrativ-teritorială pe raza căreia se află unitatea de învăţământ, pentru învăţământul preuniversitar dual.Proiectul cifrei de şcolarizare cuprinde anexele nr. 2-4 la ordinul de aprobare a prezentului calendar, precum şi anexele la planul de şcolarizare referitoare la învăţământul liceal, profesional, preuniversitar dual şi postliceal, conform metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreşcolari, preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar2024-2025 . | până la 29 ianuarie 2024 |
| 6. | CNDIPT transmite către Ministerul Educaţiei Situaţia centralizatoare a proiectului cifrei de şcolarizare pentru învăţământul profesional şi învăţământul preuniversitar dual, precum şi Nota de informare privind avizarea de către CLDPS şi CNDIPT a cifrei de şcolarizare pentru învăţământul profesional şi tehnic. | 7 februarie 2024 |